b'\n_START_ARTICLE_\nDavy Crockett (ginklas)\n_START_PARAGRAPH_\nM-388 Davy Crockett \xe2\x80\x93 JAV beato\xc5\xa1liau\xc5\xbeis pab\xc5\xabklas, gal\xc4\x97j\xc4\x99s \xc5\xa1audyti sviediniais su branduoliniu u\xc5\xbetaisu. Tai buvo ma\xc5\xbeiausias kada nors pagamint\xc5\xb3 branduolini\xc5\xb3 ginkl\xc5\xb3. JAV kariuomen\xc4\x97s ginkluot\xc4\x97je buvo \xc5\xa1altojo karo laikais._NEWLINE_Sukurtas 1950-\xc5\xb3j\xc5\xb3 pabaigoje, jis pirmiausia buvo skirtas atremti netik\xc4\x97t\xc4\x85 atak\xc4\x85 prie\xc5\xa1 tuometin\xc4\x99 Vakar\xc5\xb3 Vokietij\xc4\x85. Juo buvo apginkluoti JAV armijos Vakar\xc5\xb3 Vokietijoje p\xc4\x97stinink\xc5\xb3 bei tank\xc5\xb3 batalionai. \xc5\xa0\xc4\xaf ginkl\xc4\x85 turin\xc4\x8dios grup\xc4\x97s tur\xc4\x97jo b\xc5\xabti i\xc5\xa1sid\xc4\x97st\xc4\x99 pasienyje kas keli kilometrai. Branduoliniai sprogimai tur\xc4\x97jo paversti teritorij\xc4\x85 nepraeinama ma\xc5\xbedaug dviem paroms \xe2\x80\x93 pakankamai laiko pagrindin\xc4\x97ms NATO paj\xc4\x97goms mobilizuoti. Nedidel\xc4\x97 raketa 23 kg sverian\xc4\x8di\xc4\x85 bomb\xc4\x85 gal\xc4\x97davo nune\xc5\xa1ti ma\xc5\xbedaug du kilometrus (pagerinta versija \xe2\x80\x93 keturis kilometrus)._NEWLINE_Branduolinis u\xc5\xbetaisas prilygo ma\xc5\xbedaug 10-20 ton\xc5\xb3 trotilo ekvivalentui. Tokio u\xc5\xbetaiso sprogimo bangos efektas n\xc4\x97ra didelis; pagrindinis kovinis veiksnys b\xc5\xabt\xc5\xb3 buvusi jonizuojanti radiacija, kurios doz\xc4\x97 b\xc5\xabt\xc5\xb3 mirtina ma\xc5\xbedaug 500 m spinduliu._NEWLINE_Buvo pagaminta apie 2100 toki\xc5\xb3 raket\xc5\xb3. Nuimtos nuo ginkluot\xc4\x97s 1971 m.'